ועדת העלייה, הקליטה והתפוצות, כנסת 25, פרוטוקול מספר 31, 2023-03-13 00:00

עודד פורר: בוקר טוב לכולם

עודד פורר:  היום 13 במרץ 2023, כ' באדר תשפ"ג

עודד פורר:  אני מתנצל על העיכוב היום בהתחלת הישיבה, אבל התנועה משפיעה על כולם

עודד פורר:  אנחנו מבצעים גם ישיבת מעקב וגם רציתי לשמוע את ההיערכות לשנת 2023 בנושא האולפנים

עודד פורר:  אנחנו בעצם בדיון רביעי בנושא

עודד פורר:  דיונים קודמים כבר הציגו לנו, גם את הקשיים שמתמודדים איתם העולם, וגם הקשיים שמתמודדות איתם מורות האולפנים, וגם הקשיים שמתמודדים איתם באולפנים פרטיים

עודד פורר:      הבנתי, גם ממשרד האוצר וגם ממשרד החינוך, שהסכום שחסר, הוא בסדר גודל של 40 מיליון שקלים, כאשר אנחנו מדברים, כדי לסיים את הסכם השכר מול מורות האולפנים

עודד פורר:  עלו פה סוגיות שנוגעות לשיטת הוואוצ'רים והצורך שהתשלום יהיה מראש

עודד פורר:  אני גם עושה את זה בקצרה כי אתמול אנחנו קיימנו סיור ועדה בראשן לציון וביקרנו, יחד עם משרד העלייה והקליטה ונציגי הרשות המקומית, באולפן שהוא אולפן ואוצ'רים

עודד פורר:       אגב, בהזדמנות הזאת, אני רוצה ממשרד הקליטה, תמליצו לי על עוד אולפני וואוצ'רים שכדאי לראות אותם

עודד פורר:  כי אני רוצה לבקר, לא רק אצל זכיין אחד אלא אני רוצה לראות כמה, ואז, הסיורים לי ברשויות המקוימות יהיו בהתאם

עודד פורר:  אפילו תביאו לנו איזושהי רשימה

עמי אסף: אדוני, אולי תבקר גם באולפן ציבורי

עודד פורר:  באולפן ציבורי כבר ביקרתי לא פעם ולא פעמיים, ואני אבקר בעוד אולפנים

עמי אסף: כי הוואוצ'רים הם משהו שהוא לדעתי מכשול פה

עודד פורר: קודם כל, מאיר, כשתרצה רשות דיבור אתה תקבל ותוכל להתייחס לזה

עודד פורר:  הוואוצ'רים הם פתרון נקודתי

עודד פורר:  צריך להבין, וגם נדבר על זה בהיערכות לשנת 2023, מספר העולים למדינת ישראל גדל השנה פי שלושה

עודד פורר:  זה לא אירוע רגיל

עודד פורר:  זה לא אירוע שאפשר להשתמש בו בשיטות הרגילות

עודד פורר:  אי אפשר להגיד לעולים האלה, "תיכנסו לפול בסדר הרגיל"

עודד פורר:  הסבירות היא שבשנה הבאה כנראה נהיה בערך עם אותו מספר של עולים ואז ניכנס למצב שיש לנו סדר גודל של 140,000 עד 150,000 עולים שהגיעו בשנתיים, ואז נחזור למספרים הרגילים

עודד פורר:       הפתרון היחיד שיכול לתת פה בשיטה של, מה שנקרא 'שיטת אקורדיון', של לתת פתרון בתקופה הזאת ואחר כך להצטמצם חזרה לפתרון רגיל, זה פתרון הוואוצ'רים, כתוספת מעל האולפנים הממשלתיים

עודד פורר:  זה לא מוריד כהוא זה מהחשיבות של האולפנים הממשלתיים

עודד פורר:  וגם, הסגירה של ההסכמים סביב האולפנים הממשלתיים, והעובדה שעדיין אין הסכם, זה שערורייה בעיני

עודד פורר:      זה מצביע על כך שהממשלה לא מבינה את השעה שאנחנו נמצאים בה

עודד פורר:  כי במקום לעסוק באמת בפתרונות, ואיך אני אולי מרחיב את האולפנים, גם הממשלתיים וגם הוואוצ'רים, ואיך אני נותן תוספת כדי שהאולפנים הממשלתיים יעבדו יותר שעות נוספות, אני לא יודע איך, אנחנו עסוקים בכלל שהסכם שכר שהוא הסכם שכר בסיסי

עודד פורר:  הוא לא קשור לזה שאנחנו נמצאים עכשיו בגל עלייה חסר תקדים בעשרים השנים האחרונות

עודד פורר:      ולכן, יש כאן שני נושאים שנמצאים עלה שולחן

עודד פורר:  הראשון והדחוף שבהם, הוא לסיים את הנושא הזה של הסכם השכר

עודד פורר:  אני אומר לכם את זה גם כממשלה, בהיבט של לוח ההוראה, חודש מרץ הוא חודש קריטי

עודד פורר:  זה חודש שבו מורים בוחרים לאן הם הולכים

עודד פורר:  יש להם איזה דד-ליין שבו המורים צריכים להגיד אם הם עוברים מפה לפה

עודד פורר:  זה חודש קריטי

עודד פורר:  הוא דרמה

עודד פורר:   צר לי, בתחושה שלי מתנהלים מול ארגון המורים, שעשה איזושהי השבתה, מתנהלים יותר במהירות ויותר בדחיפות

עודד פורר:  אז זה נכון שהם קטנים ונכון שזה רק מורי האולפנים, ונכון שזה רק העולים החדשים, הנושא הזה הוא דחוף, הוא קריטי

עודד פורר:  הוא קריטי בהסתכלות קדימה

עודד פורר:  אתם מייצרים פה בעיה לדורות, למדינת ישראל

עודד פורר:  תגמרו את האירוע הזה

עודד פורר:  תגמרו אותו

עודד פורר:  שבו שבוע, יום-לילה, תגמרו את האירוע הזה

עודד פורר:  זה לא מהפכה משטרית, זה בסה"כ הסכם שכר על האולפנים

עודד פורר:  זה הכול

עודד פורר:      אז, אני אבקש בדיון הזה, והוא יהיה דיון קצר, אני מבקש גם התייחסויות קצרות

עודד פורר:  אני מבקש לקבל סקירה אחת, איפה אנחנו נמצאים בהיבט של הסכם השכר של מורי האולפנים

עודד פורר:  ואחר כך אני אבקש סקירה ממשרד העלייה והקליטה ומשרד החינוך, לגבי ההיערכות לשנת 2023, כי אנחנו נמצאם עם מספר עולים לא יורד

עודד פורר:  אנחנו לא רואים ירידה בתחום

עודד פורר:  בעצם, אנחנו נמצאים במצב עוד יותר חמור כי אנחנו עם פקק

עודד פורר:  אנחנו נמצאים עם עולים שכבר שנה מחכים לאולפן

עודד פורר:  אז צריך לראות מה עושים עם זה

עודד פורר:  ראשונת הדוברים, שירה מהממונה על השכר, בבקשה

שירה גרוס: שלום לכולם, תודה על העיסוק בסוגייה שהיא חשובה גם לנו

שירה גרוס:  אני מעדכנת שיש מתווה שהוא מגובש, הוא נידון עם משרד החינוך, עם מנכ"ל המשרד

שירה גרוס:  אבל, בסוף, החסם הוא תקציבי

שירה גרוס:  אז אני מציעה אולי שדניאל, מאגף התקציבים, יתייחס לסוגיית התקציבים

עודד פורר: לא, תתייחסי קודם לסוגייה הטכנית

עודד פורר:  אני רוצה לדעת כמה מפגשים של משא ומתן ניהלתם בשבועיים האחרונים

שירה גרוס: משא ומתן עם הסתדרות המורים לא ניתן לקיים ללא תקציב

שירה גרוס:  אבל, קיימנו ישיבה עם מנכ"ל משרד החינוך על הנושא בשבוע שעבר - - -     

עודד פורר: אז את אומרת, שאם לא יאושר תקציב מדינה בחודש הקרוב, לא יהיה פתרון בחודש הקרוב

עודד פורר:  אתם לא יכולים להגיע להסכם כשאין תקציב מדינה? אין פרקטיקה כזו?     

שירה גרוס: אין לנו אפשרות כזאת של משא ומתן עם ארגון העובדים, ללא תקציב

עודד פורר: אין פרקטיקה שבלי תקציב מדינה, עדיין עושים משא ומתן וסוגרים הסכם? ומחריגים? קופסא - - -     

עמי אסף: עודד, מה עשה שר האוצר הקודם? מה הוא עשה?     

עודד פורר: תאמין לי שאני יודע, מאיר

שירה גרוס: זה לא בסמכות אגף השכר, ליצור קופסאות לגבי שכר

עודד פורר: אגף התקציבים, מה אתם אומרים?     

דניאל בלנגה: אני דניאל בלגנה, אגף התקציבים

דניאל בלנגה:  היו לנו עכשיו דיוני תקציב

דניאל בלנגה:  משרד החינוך, ככל שהיה רוצה לתעדף את הסיפור הזה, הוא היה יכול לתעדף

דניאל בלנגה:  נראה לי שצריך לשאול אותו אם הוא תיעדף את זה בדיון תקציב ואם יש לזה מסגרת תקציבית

דניאל בלנגה:  אני לא מכיר שיש לזה מסגרת

עודד פורר: זאת אומרת, מבחינתכם לסגור את האולפנים? זאת האמירה

עודד פורר:  מבחינת משרד האוצר, אני שואל אותך עכשיו, אגף תקציבים, אתה צריך להסתכל מאקרו, להסתכל על מדינת ישראל

עודד פורר:  מבחינתך, אולפני העברית במדינת ישראל, שקלטה השנה 75,000 ותקלוט כנראה בשנה הבאה עוד 75,000, צריכים להיסגר?     

דניאל בלנגה: חד משמעית לא

עודד פורר: אז למה אתם לא מתעדפים את זה?     

דניאל בלנגה: התיעדופים הם - - -     

עודד פורר: אתם לא יודעים להפעיל לחץ על משרדי ממשלה בתיעדופים

עודד פורר:  אתם יודעים הרי

עודד פורר:  כשאתם רוצים לעשות רפורמה, כשאתם רוצים להעביר משהו, אתם יודעים לעשות את זה

דניאל בלנגה: התיעדופים נעשים בעיקר על ידי המשרדים

דניאל בלנגה:  אנחנו, גם משרד הקליטה, קיבל תוספת מאוד יפה שחלקה בוודאי יבוא ויגיע לטובת האולפנים, בין אם בוואוצ'רים ובין אם לאולפנים רגילים - - -     

עודד פורר: לא יגיע, אין אולפנים

עודד פורר:  אין אולפנים

עודד פורר:  אתם לא מבינים שהאולפנים ייסגרו בשנה הבאה

עודד פורר:  אין אולפנים

עודד פורר:  אין אולפני מדינה יותר

עודד פורר:  תגידו שזו האג'נדה שלכם, זו גם אמירה, אבל תגידו

עודד פורר:  אתם חודשיים מקדרים פה את הוועדה

דניאל בלנגה: אדוני יושב הראש, אנחנו בכלל לא מקדרים פה את הוועדה

דניאל בלנגה:  אנחנו אמרנו - - -     

עודד פורר: אתם מקדרים את הוועדה

עודד פורר:  כי אם הוועדה מבקשת בסך הכול לפתור סוגייה שהיא סוגייה דחופה

עודד פורר:  היא לא סוגייה שהיא סוגיית תקציב

עודד פורר:  אם היה לך עכשיו אירוע בטחוני, והיית צריך למצוא תקציב, היית מוצא תקציב? הייתם מוצאים תקציב? הייתם באים ומבקשים, גם אם זה קיצוץ רוחבי? 40 מיליון שקלים אתם לא יודעים לקצות מסגרת כי לנהל משא ומתן?     

דניאל בלנגה: מי שמחליט על הקצאת תקציבים זו הממשלה

דניאל בלנגה:  אנחנו היינו ברורים - - -     

עודד פורר: אתה מייצג את הממשלה פה

דניאל בלנגה: אני מייצג את משרד האוצר

דניאל בלנגה:  אנחנו היינו ברורים לאורך כל הדרך שמשרד החינוך, אם הוא רוצה לתעדף את הדבר הזה, הוא יכול לתעדף

דניאל בלנגה:  היה לנו עכשיו תקציב, הוא היה יכול לתעדף

דניאל בלנגה:  מבחינתי, זו החלטה של משרד החינוך, איך הוא רוצה לחלק את המשאבים שלו

עודד פורר: כן, משרד החינוך

מעוז ביגון: אז שלום, מעוז ביגון, מנהל האגף לחינוך מבוגרים

מעוז ביגון:  ראשית, אני מברך על ההתקדמות במתווה ברמה הטכנית, ברמה של ממש פרטי הפרטים

מעוז ביגון:  אנחנו, מבחינתנו די סגורים מול הממונה על השכר בסוגיית ההסכם, יש ממש פרטים מדויקים לכל דבר ועניין

מעוז ביגון:  כמובן, לפני, שהסתדרות המורים תגיד את דבריה

מעוז ביגון:  מבחינת התקציב, אני אגיד על מה דיברתי לפני הדיון עם אגף התקציבים אצלנו, שדרכם בהסכמי שכר, היא שהם באחריות האוצר לכל דבר ועניין

מעוז ביגון:  ככה בשם סגן הממונה - - -     

עודד פורר: מי אחראי אצלכם על התקציבים?     

מעוז ביגון: משה שגיא, ומי שדיבר איתי זה דודי מזרחי

עודד פורר: אפשר לעלות אותו בזום? אתה יכול לפנות אליו בבקשה

עודד פורר:  אני רוצה שהוא יעלה בזום

עודד פורר:  אני אעזור לממשלה להתחיל דבר

מעוז ביגון: בסופו של דבר, אני רק אגיד שגם מבחינתנו, זה גם חלק שקשור להיערכות לשנה הבאה

מעוז ביגון:  זה קריטי מאוד

מעוז ביגון:  אנחנו עכשיו בשלב גרסי מורים, סימולציית שכר הכי פשוטה שיש

מעוז ביגון:  אנחנו לא מצליחים לגייס מורים ככה

מעוז ביגון:  לא מצליחים לגייס מורים

מעוז ביגון:  אנחנו מדברים על כ-100 מורים שצריך לגייס

מעוז ביגון:  זה לא מעט מבחינתנו

מעוז ביגון:  צריך להכשיר אותם ולהכניס אותם למערכת

מעוז ביגון:  כמה שיותר מהר, כך ייטב

עודד פורר: את הפרוטוקול של הדיון הזה, מנהלת הוועדה, צריך לשלוח למשרד מבקר המדינה, במעטפה סגורה, "נא לפתוח לקראת דו"ח מבקר המדינה לשנת 2026"

עודד פורר:  זה הכול

עודד פורר:  בשנת 2026, שיעשה מבקר המדינה דו"ח כדי להבין למה יש כאן 150,000 עולים, שלא למדו לימודי שפה, ישמע את משרד האוצר ואת משרד החינוך, משרד הקליטה, את כולם, את הסתדרות המורים תכף נשמע, ואז זה יוכל להקל עליו פשוט בכתיבת הדו"ח

עודד פורר:  הסתדרות המורים, אתה, בדיוני הועדה לפני כחודש, קצת יותר, אמרת שתנקטו בצעדים ארגוניים ככל שלא תהיה התקדמות

עמי אסף: לא זה לא מה שאמרתי

עמי אסף:  אבל, אני אגיד שוב את מה שאמרתי וגם את מה שאני אומר עכשיו

עמי אסף:  אני שמח לשמוע מראש האגף לחינו מבוגרים, שהם מסוכמים וכולה

עמי אסף:  אבל, הם מסוכמים בתוך עצמם

עמי אסף:  מה זה אומר שהם מסוכמים בתוך עצמם? שהם החליטו לאיזה כיוון הם רוצים ללכת

עמי אסף:  עם כל הכבוד, אנחנו, עם כל הכבוד להחלטות הפנימיות שלכם, אנחנו לא כבולים בהחלטות שלכם, והדרישות שלנו הם דרישות ברורות; לתקן את השכר של המורים באולפנים, לדאוג שהמורים של האולפנים ללימוד עברית יוכלו לעמוד ולהגיד לילדים שלהו בגאווה "אני עובד, אני מלמד עברית", ולא כמו שאמרה לי כאן החברה מנהלת האולפן וחברתה כאן, שבאו ואמרו לי - - -      

עודד פורר: מאיר, הכול בסדר

עודד פורר:  את כל זה אנחנו מכירים, עברנו כבר את כל הדיונים האלה

עודד פורר:  מה עשתה הסתדרות המורים? מה עשתה הסתדרות המורים בחודשיים האלה?     

עמי אסף: אדוני, אני מצטרף אליך למעטפה הסגורה ואני רוצה להגיד את הדברים הבאים; קודם כל, בתקופה - - -     

עודד פורר: סתם שתדע, שארגון המורים, ארגון אחר, עשו שביתה, ואיתם מדברים

עודד פורר:  אגב, אחת הסיבות שאגף השכר ביקשו לאל הגיע לדיון כאן, זה כי הם במשא ומתן מתקדם איתם וזה מפריע להם במשא ומתן

עודד פורר:  שתכיר

עודד פורר:  כנראה שזאת השפה

עודד פורר:  אני מנסה לדבר שפה אחרת

עמי אסף: לדעתי, גודלו של אגף השכר היום, לעומת הגודל שהיה לפני 10 שנים, מצדיק את זה שיוכלו לנהל שני משאים ומתנים בו-זמנית

עמי אסף:  אבל זה לא הנושא

עמי אסף:  הנושא הוא השכר של העובדים באולפנים ללימוד עברית

עמי אסף:  צפויה להתקיים פגישה בקרוב, אחרי שהם גיבשו את עמדתם

עודד פורר: מתי?     

עמי אסף: צפויה להתקיים פגישה ממש בקרוב

עודד פורר: מתי זה בקרוב? קרוב זה חודש?     

עמי אסף: לא, לא, פחות מחודש

עודד פורר: אנחנו בעוד שלושה שבועות, שנייה, שנהיה כולנו סגורים על לוחות הזנים

עודד פורר:  בעוד כשלושה שבועות, אנחנו בערב פסח

עודד פורר:  המורים, שבוע קודם כבר בחופשה

עודד פורר:  אחרי פסח, יש לנו את יום השואה

עודד פורר:  שבוע אחר, יש לנו את יום העצמאות, גם יום הזיכרון

עודד פורר:  אלה שבועות שקשה מאוד להתנהל בהם

עודד פורר:  בקרוב מאוד, זה אומר בשבועיים הקרובים

עודד פורר:  אם זה לא בשבועיים הקרובים, סגירה עקרונית, אנחנו בבעיה

עמי אסף: סליחה, סגירה עקרונית, למה אתה מתכוון? אנחנו שמענו שמשרד החינוך ומשרד האוצר רק עכשיו התגבשו

עודד פורר: מאיר, מה היה היקף הסכם השכר שעשיתם מול משרד האוצר?     

עמי אסף: משמעותי

עודד פורר: מה היה ההיקף? סדר גודל?     

עמי אסף: הוא היה משמעותי עד כדי כך שציינו את זה בחוק התקציב

עודד פורר: סדר גודל, כמה?     

עמי אסף: אני לא רוצה לנקוב במספרים

עמי אסף:  בצניעות, אני חושב שסכסוכי העבודה, שאתם רואים שעכשיו מתנהל משא ומתן לגביהם, הם קצת מקנאת סופרים לגבי אותו הסכם

עודד פורר: סדר גודל של מיליארדים, נכון? אגב תקציבים יודע להעריך ולהגיד לי מה היה הסכם השכר עם הסתדרות המורים?     

דניאל בלנגה: אני לא יודע, אני מתנצל

דניאל בלנגה:  אני לא רפרנט חינוך

עודד פורר: משרד החינוך, אתה יודע להגיד באיזה היקף היה הסכם השכר האחרון עם הסתדרות המורים?     

מעוז ביגון: אני לא מכיר

מעוז ביגון:  כמה מיליארדים

עודד פורר: תעשה בדיקה בגוגל

עודד פורר:  4 מיליארד

עודד פורר:  אני מנסה להבין

עודד פורר:  40 מיליון שקלים, ממשלה, 40 מיליון שקלים

עמי אסף: ולמרות שדיברנו על 4 מיליארד שקלים שאדוני ציין, אנחנו הקפדנו, למרות שאנחנו דיברנו על 4 מיליארד שקלים, אנחנו הקפדנו לקחת את הקבוצה להגיד "חבר'ה, 500 שקלים לקבוצה הזאת?", "לא"

עמי אסף:  אבל זה לא אומר שעכשיו אתם תגררו רגליים

עמי אסף:  ומזכ"לית הסתדרות המורים שלחה אותי לכאן כדי לומר שאנחנו לא נסכים לגרירת הרגליים

עמי אסף:  אם לא היו יהיו התפתחויות, אם לא ינוהל משא ומתן שיוביל להסכם קיבוצי חדש, בנושא המורים של האולפנים ללימוד עברית, אנחנו נכריז סכסוך עבודה ואנחנו ננקוט בכל צעד חוקי אפשרי, כדי להבטיח שהמורים יקבלו את מה שמגיע להם

עמי אסף:      האחריות כאן, היא, עם כל הכבוד, לא אחריות של אגף תקציבים שמדבר איתנו על מסגרות, או אגף הממונה על שכר שמדבר איתנו על השכלות רוחב, זה בכלל לא רלוונטי

עמי אסף:  מה שרלוונטי, זה המורים שבאולפנים

עמי אסף:  זה אחריות של כל אחד ואחד מאיתנו

עמי אסף:  גם של הסתדרות המורים, גם של משרד החינוך וגם של משרד האוצר

עמי אסף:  כל הצדדים האלה צריכים לשבת למשא ומתן

עמי אסף:  לא יהיה משא ומתן, אנחנו נעזור למשא ומתן לקרות

עמי אסף:  זה פשוט מאוד

עודד פורר: אוקיי, בבקשה חבר הכנסת סולומון

משה סולומון: תראה, רק אגיד שהוועדה הזאת היא חשובה מאוד מאוד

משה סולומון:  אני לצערי לא יכול להגיע כל הזמן אליה, אני לא חבר וועדה

משה סולומון:  אבל, היא חשובה מאוד מאוד

משה סולומון:  אני מגיע ואני שמח על הדיונים, ואני עצוב על זה שיש פה גרירת רגליים

משה סולומון:  אני יודע להגיד שעוסקים בזה המשרדים הרלוונטיים, גם חינוך, גם קליטה וגם אוצר

משה סולומון:  יש פה שני צירים מאוד מרכזיים, שאם לא נטפל בהם במהרה, ואני מסכים איתך, אדוני היו"ר, גם בהיבט של הסכם השכר, שיש בזה תיקון עוול היסטורי והוא משמעותי והוא חשוב לכשלעצמו, אבל הרבה יותר חזק, שיש פה בעיה שהזמן גרם

משה סולומון:       אנחנו יודעים להגיד, שאם בחודשים הראשונים, העולים שמגיעים לארץ, לא יפגשו מורים מעולים ומצוינים, גם מבחינה ערכית וגם מבחינת היכולת המקצועית שלהם, אנחנו יודעים להגיד שהסיפור של שילוב נכון והסיפור של אפילו הישארות בארץ, מאוד רלוונטי

משה סולומון:  ולכן, גם אני מצטרף לקריאה הזאת שאסור לגרור רגליים בשני הצירים האלה

משה סולומון:  גם בציר של השכר וגם בציר של ההבנה

משה סולומון:  אני שמעתי ושומע ועוקב אחרי הדבר הזה, שההיערכות לשנה הבאה היא היערכות קשה

משה סולומון:  כשאין ביטחון מה יהיה השכר, וכשאין הערכה וכבוד, כשאין הוקרה למורים האלה, אז פחות נכנסים למערכת

משה סולומון:  כלומר, אין כוחות צעירים שנכנסים

משה סולומון:  וגם אלה שנמצאים, למעשה עייפים מזה ולכן הם יוצאים מהמערכת

משה סולומון:      במקום שנהיה בעלייה במספר המורים, אנחנו נמצאים בירידה משמעותית

משה סולומון:  ולכן החשיבות מאוד גדולה כאן

משה סולומון:  אני מצטרף לקריאה של יושב הראש, כי אני חושב שהמשרדים הרלוונטיים חייבים לתת מענה

משה סולומון:  מה גם שמדובר פה על כסף קטן, וקטן מאוד, שאפשר לקבל עליו החלטה כבר מחר

משה סולומון:  4 מיליארד שקל זה כלום כדי לייצר פה איזשהו מזור למציאות קיימת

עודד פורר: תודה רבה

עודד פורר:  נמצא איתנו בזום, משה שגיא, ממונה על תקציבים במשרד החינוך

עודד פורר:  טוב, בואו ננסה לסדר לו את הזום

עודד פורר:  בינתיים, אני רוצה את סוזי עטר, בבקשה

סוזי עטר: אז כן, אני רוצה לספר שהיינו אצל שר החינוך והייתה פגישה מאוד חיובית, יצאנו מאוד מעודדים

סוזי עטר:  הוא אמר לנו באופן חדש משמעי שהוא נותן תיעדוף לנושא ואפילו אמר שעד פסח, הנושא אמור להסתיים

סוזי עטר:  אם לצטט את המשפט, הוא בעצם אמר "העניין עובר להיות בראש סדרי העדיפויות" ושהם פועלים בנחישות לסיים את האירוע בהקדם האפשרי

סוזי עטר:      אז זה לא כל כך עולה בקנה אחד עם מה שאומר כאן הממונה על השכר בקשר להיעדר התקציב

סוזי עטר:  אנחנו מקבלים מסרים מאוד מבלבלים

סוזי עטר:  אדוני היו"ר, אמרת שזה חודש מכריע, חודש מרץ, אתה ממש צדקת

סוזי עטר:  אני רוצה לדבר על העניין הזה

סוזי עטר:  זה אמיתי ומוחשי

סוזי עטר:  אנחנו מקבלים מידע, כמובן שהוא רק לאוזננו, על מורים שרוצים לעזוב

סוזי עטר:  הם ממלאים טפסי חל"ת ושבתון, כי הם רוצים ללכת ולהתנסות במקומות אחרים שיקבלו בהם שכר יותר גבוה

סוזי עטר:  סייעת מקבלת יותר ממורה מתחיל אצלנו, ומורה מתחילה לומדת ארבע שנים ונדרשת להשלים השכלה והכשרה כל הזמן

סוזי עטר:      אז, הייתי רוצה לשלוח לכם, לכל חברי הוועדה, תמונות או וידאו, מהעולים אצלי באולפן

סוזי עטר:  אני עובדת בתל אביב, זה אולפן מאוד גדול, ואני רוצה שתראו מה הם עושים כדי להיכנס לכיתות

סוזי עטר:  זה מחריד

סוזי עטר:  אנשים בוכים

סוזי עטר:  אנשים דופקים על הדלתות

סוזי עטר:  יש לי כיתה עם 35 תלמידים, אין לנו איפה להכניס אותם אז שמנו כיסאות בדלת, כדי שיקשיבו

סוזי עטר:  ככה לא לומדים שפה

סוזי עטר:  אני שומעת פה את הסתדרות המורים, הם אמרים שם יכריזו על סכסוך עבודה, ואנחנו הכי שמחים על כך

סוזי עטר:  אנחנו שמחים שהם רוצים להיכנס למשחק ולעבוד עבורנו

סוזי עטר:  אנחנו היינו רוצים שזה יקרה בהקדם האפשרי, ומודים לכולם על הניסיון באמת לסייע

סוזי עטר:  אנחנו לא באירוע של גיוס - - -     

עודד פורר: את יכולה להעריך כמה מורים ומורות באולפנים הגישו בקשה לעזוב?     

סוזי עטר: אני אגיד לך מה, אנשים פונים אלינו כנציגות ומספרים לנו באופן סמוי

סוזי עטר:  אבל, אני יכול להגיד שזה הולך וגדל

סוזי עטר:  אני מדברת על עשרות

סוזי עטר:  גם פרישה, אגב, כאלה שלא כל כך רצו פרישה והחליטו לפרוש מפני שהם לא מוכנים להשתכר ככה יותר

סוזי עטר:  בקיצור, אנחנו לא באירוע של גיוס, אנחנו באירוע של שימור

סוזי עטר:  אז אם לא מסיימים את האירוע כמה שיותר מהר, זו בעיה

עודד פורר: תודה

עמי אסף: אני כן רוצה לפני זה להעיר, שהסכמי שכר, הם אף פעם לא נמצאים בבסיס תקציב

עמי אסף:  ולכן, הטענה שנשמעה כאן, היא בעיני מופרכת

עמי אסף:  לא שמעתי אף פעם, שלפני שחותים על הסכם, מתכננים לפני שבכלל עוד יודעים מה הדרישות של ההסתדרות, יודעים מה תהיה ההערכה התקציבית

עמי אסף:  מאיפה הדבר הזה? תמיד יש העברות תקציביות

דניאל בלנגה: אני אשמח להגיב

דניאל בלנגה:  כאשר נכנסים לדיוני שכר, תמיד יש מסגרת תקציבית

דניאל בלנגה:  זה בטח היה עכשיו גם במסגרת ההסכם עם ההסתדרות

דניאל בלנגה:  בהסכם שלכם, בסוף מורי אולפנים הם תחת הסתדרות המורים, הייתה לכם אפשרות להכניס אותם למסגרת שלכם

עודד פורר: דניאל, הייתה החלטה ברורה של שר האוצר דאז, בכלל ההצעה המעליבה של תוספת של 500 שקלים למורי אולפנים, היא הצעה מעליבה

עודד פורר:  אני אגיד עוד פעם, אני לא אוהב שנוהגים לא בצורה ישרה מבחינת הדרך

עודד פורר:  מה הכוונה? אם אגף התקציבים, ויכול להיות, יכול להיות שזו האג'נדה של אגף התקציבים, סבור שצריך לסגור את האולפנים במדינת ישראל, שיתכבד ויגיד את זה

עודד פורר:  להגיד "ניתן תוספת של 500 שקלים ובזה פתרנו את הבעיה", זה להגיד "תסגרו, בלי לסגור"

עודד פורר:       עכשיו, צריך לשים את הדברים על השולחן

עודד פורר:  נכון , זו מדיניות ממשלתית

עודד פורר:  אי אפשר לאחוז את המקל משני קצותיו

עודד פורר:  אי אפשר להגיד שהאולפנים חשובים בלי לתקצב אותם לפחות כמו שמתקצבים מורים אחרים, מבחינת שוויון והגינות

עודד פורר:  ולכן, במובנים האלה, אמר שר האוצר, את הסוגייה הזאת של 500 המורים, 40 מיליון שקלים, זה לא יפריע לסגירת כל הסכם השכר שהוא הסכם שכר מצוין, שהגיע שר האוצר הקודם עם הסתדרות המורים, פורץ דרך ומהפכני, בהיקף של 4 וחצי מיליארד שקלים, בתוך ממשלת מעבר ובלי תקציב מדינה

עודד פורר:       אם הצלחנו לעשות את זה, אני חושב שכרגע בממשלה שהיא לא ממשלת מעבר, שכבר העבירה תקציב בממשלה, או שלא, יש לגבי זה ספקות, אבל נניח שהיא העבירה תקציב ממשלה או לפחות משהו, 40 מיליון שקלים כדי לפתור את הסוגייה הזו, אפשר למצוא

עודד פורר:  עכשיו, נמצוא איתנו משה שגיא, בבקשה

משה שמיר: אני רוצה להגיד, בנושא של הסכמי שכר, המשרד מעולם לא תיעדף את הנושא הזה במסגרת דיוני תקציב

משה שמיר:  הנושא הזה נסגר בין היחידה להסכמי שכר לאגף התקציבים באוצר

משה שמיר:  כל הסכם שכר, נסגר בשני האגפים באוצר, בלי שהמשרד ניגש לבקש תקציב ממשרד האוצר

משה שמיר:  לכן, הנושא הזה באותה רמה

עודד פורר: אז מי אחראי? תראה, אגף התקציבים טוען שאם אחראי על זה שאי אפשר לנהל משא ומתן

משה שמיר: אנחנו מעולם לא ביקשנו מאגף התקציבים, תקציב עבור הסכם שכר

משה שמיר:  הסכם השכר של המורים על סך 4 וחצי מיליארד, נסגר בין אגף התקציבים ליחידה להסכמי שכר

משה שמיר:  וכל ההסכמים האחרים

משה שמיר:  אנחנו משופים כנגד כל הסכם שכר שהיחידה להסכמי שכר מאשרת

עודד פורר: אז משרד האוצר, הכדור חוזר אליכם

עודד פורר:  אנחנו ככה נעביר את הכדור של הממשלה בין משרד האוצר, למשרד החינוך, לאגף התקציבים, לחשב הכללי

עמי אסף: תנסו לפתור את זה מבלי שנצטרך להתערב

עודד פורר: מאיר, תודה

דניאל בלנגה: אני רק אגיד

דניאל בלנגה:  לגבי ההסכם הקודם

דניאל בלנגה:  המורים יכלו להיכנס להסכם הקודם

דניאל בלנגה:  הייתה החלטה שהיא כמובן החלטה לגיטימית לחלוטין, לא להכניס ואתם מכל מיני טעמים

דניאל בלנגה:  היה תקציב מדינה בזמננו ,ב-2022, כשעשו את ההסכם, ולכן היה אפשר לעשות את הקיצוץ הרוחבי, שהביא את המקור התקציבי לדבר הזה

דניאל בלנגה:  כרגע אנחנו בתקציב המשכי, אז אי אפשר לעשות את זה

דניאל בלנגה:  אבל אני אגיד, בסוף, אנחנו היינו מאוד ברורים לכל אורך הדרך, מרגע שהוועדה הזו התחילה להתכנס וגם בדיוני התקציב מול משרד החינוך, שככל שרוצים לפתוח את ההסכם ולהכניס את מורי האולפנים ולתת להם את התוספת הזאת, משרד החינוך - - -     

עודד פורר: זה לא לפתוח את ההסכם

עודד פורר:  אתה טועה ומטעה

עודד פורר:  אין הסכם

עודד פורר:  סוכם שהם לא נכנסים להסכם והם יעשו הסכם נפרד

עודד פורר:  זה היה הסיכום דאז

עמי אסף: גם שר האוצר אמר פה, בקולו, הוא אמר פה את מה שסוכם בחדר המשא ומתן

דניאל בלנגה: אין בעיה, זה היינו הך מבחינתי

עודד פורר: לא, זה לא היינו הך

עודד פורר:  כי אתה אומר לפתוח את ההסכם

עודד פורר:  לא צריך לפתוח הסכם עם הסתדרות המורים, יש הסכם סגור עם הסתדרות המורים

עודד פורר:  אין למורי האולפנים הסכם שכר

עודד פורר:  או שעושים להם הסכם שכר או שלא עושים להם הסכם שכר

עודד פורר:  המדיניות של הממשלה כרגע היא לא לעשות להם הסכם שכר, ולסגור את האולפנים

עודד פורר:      בתקופה שבה, העלייה למדינת ישראל היא פי שלושה מהממוצע, וצפוי להיות ככה גם שנה הבאה, משרד האוצר יחד עם משרד החינוך ומשרד הקליטה מובילים מהלך, שבו מספר מורי האולפנים יצומצם, להערכתי בסדר גודל של בין 10 ל-15 אחוזים

עודד פורר:  זה המצב

עודד פורר:  עכשיו, תגיד לי אם אתם פועלים כדי לשנות אותו, או לא?     

דניאל בלנגה: אני אגיד שוב, אנחנו היינו מאוד ברורים למשרד החינוך

דניאל בלנגה:  ככל שהוא רוצה להעלות את שכר מורי האולפנים, הוא היה יכול לתעדף את זה בדיוני התקציב

עודד פורר: בקיצור, תראה, אני אומר עכשיו ככה להסתדרות המורים, אתם תעשו את ההחלטות שלכם לבד

עודד פורר:  ממשלת ישראל החליטה לא לעשות הסכם שכר עם מורי האולפנים, ולהוביל דה פקטו לסגירתם

עודד פורר:  זאת האמירה

עודד פורר:  זאת האמירה של הוועדה

עודד פורר:  יש לה השלכות מאוד כבדות

עמי אסף: ההיפך, אני רוצה רק לומר, מאחר שאני מעורה בפרטים של ההסכם עם הסתדרות המורים - - -     

עודד פורר: מאיר, אתה מתפרץ פעם אחר פעם

עודד פורר:  אני אומר מה שאני אומר, לא מה שאתה אומר

עודד פורר:  אני אומר לך, שבדיון כרגע, ובזה אנחנו נסיים את הדיון על מורי האולפנים, מהדיון כרגע עולה שממשלת ישראל החליטה שלא לעשות הסכם שכר עם האולפנים והחליטה להשאיר את המצב כמו שהוא, שמשמעותו זה צמצום האולפנים בתקופה שבה העלייה למדינת ישראל גדלה

עודד פורר:  הממשלה החליטה לצמצם את מספר מורי האולפנים

עודד פורר:  זו משמעות ההחלטה, שכרגע עלתה מכל הסיפורים שמקדרים אותי פה ממשרד החינוך למשרד האוצר ולאגפיו השונים של משרד האוצר

עודד פורר:       עכשיו, הסתדרות המורים, כגוף היציג שמייצג את מורי האולפנים, צריך לקבל את ההחלטה שלו לגבי מה הוא עושה בעניין

עודד פורר:  וכל מה שתחליטו, הוא מה שישליך הלאה, זה הכול

עודד פורר:  תודה, אחרי ששמענו שהממשלה מתכננת לצמצם את מספר המורים בשנה הבאה, כי זו המשמעות של הדיון הזה, בואו תספרו לי, לא יודע אם זה משרד החינוך או משרד העלייה והקליטה, תציגו לי את ההיערכות לשנת 2023 לעוד 75,000 עולים, שיגיעו לכאן ויתווספו לאלה שכבר נמצאים כאן וממתינים שנה ללימודי עברית

אורלי נעים: אז אני רוצה לומר

אורלי נעים:  אנחנו קיבלנו תוספת תקציב החל מינואר, של 20 מיליון שלקלים, שנוצלו עד תומם

אורלי נעים:  ועכשיו, יש לנו בקשה בוועדת חריגים במשרד האוצר, שצריכה להתקבל תוך יום-יומיים, לעוד 20 מיליון שקלים נוספים

אורלי נעים:  שזה אומר, מסה של עולים שיקבלו את מה שהם מבקשים, במסלול השוברים

עודד פורר: כמה תלמידים בכיתה לומדים בכיתה באולפני הוואוצ'רים?     

אורלי נעים: עד שמונה

עודד פורר: עד שמונה בכיתה

עודד פורר:  כמה תלמידים לומדים בכיתה באולפנים? שמענו 35

עודד פורר:  היכולת שלכם - - -     

אורלי נעים: 25, לא? אצלכם

מעוז ביגון: לפי תקן

מעוז ביגון:  אבל, אנחנו מעמיסים על הכיתות כמה שיותר כדי שהעולים יקבלו כמה שיותר מענה

מעוז ביגון:  אז יש לנו כיתות של 35 תלמידים גם

אורלי נעים: אחרי הסיור שלנו אתמול, שהצטרפת אליו, ואנחנו עכשיו מקיימים ישיבה, להגדיל את מספר התלמידים בקבוצה

אורלי נעים:  אנחנו חושבים על 15 תלמידים שיהיו בקבוצה, כי הם מקבלים פחות - - -     

עודד פורר: הם מקבלים פחות שעות, זה נכון

עודד פורר:  אז מה ההיערכות שלכם לשנה הבאה? עוד 20 מיליון וואוצ'רים? בזה תפתרו את הבעיה מבחינתכם?     

אורלי נעים: להגדיל את מספר הקבוצות

עודד פורר: כמה תלמידים ילמדו ב-20 מיליון בוואוצ'רים?     

מעוז ביגון: 2600

אורלי נעים: 24,000 עולים קיבלנו ב-2022

מעוז ביגון: אדוני יושב הראש, אני חושב שמה שאמרת בהתחלה, שהוואוצ'רים הם בהחלט איזשהו אלמנט שיכול להשלים את האולפנים הממשלתיים, במיוחד בעת מצוקה כזו

מעוז ביגון:  זה ללא ספק נותן איזשהו מענה

מעוז ביגון:  אבל, גם 20 מיליון, כשאנחנו יודעים שזה עולה 7,500 שקלים לעולה, זה נותן ל-2600 עולים

מעוז ביגון:  שזו בעיה

מעוז ביגון:  וגם אם יוסיפו עוד 20 מיליון, אז זה ייתן לעוד 2600 עולים

מעוז ביגון:  זה כאשר 24,000 עולים הגיעו בשנת 2022

מעוז ביגון:  אם הייתה לנו יכולת עם עוד מורים, אז היינו נותנים מענה לעוד 5,000 עולים נוספים

עודד פורר: כנראה שבשנה הבאה, תהיה לכם יכולת לפחות

מעוז ביגון: בסדר, אני רק אומר שהוואוצ'רים - - -     

עודד פורר: במסגרת היערכות הממשלה

מעוז ביגון: אנחנו, משרד העלייה והקליט ומשרד החינוך, בעניין הזה, ת ימי דעים

מעוז ביגון:  צריך לתת מענה גם בזה וגם זה, כי אין ברירה

מעוז ביגון:  אנחנו צריכים להשתמש בכל הכלים העומדים לרשותנו, כולל למידה היברידית, וכולל למידה מרחוק

מעוז ביגון:  כל הכלים האלה

מעוז ביגון:  ושוב, אנחנו ידועים שאם תהיה לנו אפשרות טובה יותר לגייס את המורים, זה ייתן מענה ממיטבי גם לכמויות העצמות שאמורות להגיע, בעזרת השם, כמה שיותר

עמי אסף: תגיעו, ממשלת ישראל אתם השתגעתם? איך זה יכול להיות דבר כזה?     

עודד פורר: מאיר, אתה כל הזמן מתפרץ

עודד פורר:  משה עדיין איתנו, ממשרד החינוך? אני אשמח לדעת מה משרד החינוך עשה בתוך המשרד כדי להוסיף, לאור האירוע הזה

עודד פורר:  איפה המאמצים הפנים-משרדיים לטובת נושא האולפנים?     

מעוז ביגון: אז אני יכול להגיד שאני מקבל אוזן קשבת באגף התקציבים אצלנו

מעוז ביגון:  אני אתן דוגמא, לקדם את הלמידה ההיברידית ואינטראקטיבית

מעוז ביגון:  השקענו השנה 4 מיליון שקלים לפיתוח לומדה מיוחדת כדי לאפשר ליותר תלמידים בכיתה ללמוד, גם בלמידה מרחוק

מעוז ביגון:  קיבלנו תקציב נוסף להדרכה של מורים

מעוז ביגון:  בסוף המורים הרי צריכים לקבל הדרכה, וקיבלנו תקנים של ימי הדרכה

מעוז ביגון:  קיבלנו כמעט כל מה שביקשנו, כולל כמיליון שקלים נוספים לתקציב ההפעלה עבור הקליטה מרוסיה, אוקראינה וכולה

מעוז ביגון:  למעט דבר אחד שעוד לא הגענו אליו, זה פשוט מורים

מעוז ביגון:  בלי מורים, זה לא מספיק

עודד פורר: תודה, רינה זסלבסקי מהסוכנות היהודית, אתם הצגתם בדיונים הקודמים את האפשרות שיש לכם, באמצעות שני מיליון שקלים, לתת מענה, לכמה עולים?     

רינה זסלבסקי: כן, אפילו פחות

רינה זסלבסקי:  בשלב הראשון אנחנו יכולים לקבל 1000 עולים

עודד פורר: 1000 עולים עם שני מיליון שקלים

עודד פורר:  אז איפה זה עומד בנושא הזה?     

רינה זסלבסקי: זו שאלה לא אלינו, אנחנו מחכים לתשובה של - - -     

עודד פורר: היא גם אליכם

עודד פורר:  בדיון עם יו"ר הסוכנות היהודית ביקשתי לשמוע נכונות של הסוכנות להשתתף באירוע הזה

רינה זסלבסקי: לי לא ידוע על זה, אז תודה על העדכון

רינה זסלבסקי:  בעיקרון, אנחנו הגשנו את התקציב הזה למשרד העלייה והקליטה ואנחנו מחכים לתשובתם

אורלי נעים: שתועבר בימים הקרובים

אורלי נעים:  כמו כן, אנחנו עכשיו בהתקשרות עם "קמפוס IL", לקורסים דיגיטליים לעולים בזמנם הפנוי

עודד פורר: זה פתרון שהוא לא שלם

אורלי נעים: זה חלק מפתרון

עודד פורר: כן אבל זה לא פתרון מלא

רינה זסלבסקי: רק עוד משפט

רינה זסלבסקי:  אנחנו פשוט, כל הזמן רואים שיש לנו רשימת המתנה של אנשים

רינה זסלבסקי:  אנחנו הפסקנו לפרסם את זה

רינה זסלבסקי:  סיפרנו לכם שאנחנו, במסגרת הגראנד של תקציב החירום לאוקראינה, פתחנו מעט כיתות, אבל בלי לפרסם מפה לאוזן, ויש לנו רשימת המתנה

רינה זסלבסקי:  אז כרגע, קצת מתחנו את התקציב כדי לפתוח עוד כמה כיתות לממתינים

רינה זסלבסקי:  אבל, אנחנו מחכים לתשובה מסודרת

עודד פורר: תודה

עודד פורר:  וינרה בסקין, רופא שנמצא בזום

עודד פורר:  בבקשה, שלום, מה שלומך? 

וינרה בסקין: (דבריו מתורגמים מרוסית ע"י אווה אביטבול)   אני בעבודה היום

וינרה בסקין:  הגענו לארץ ב-13 בנובמבר, גרים באשדוד, אני ואשתי רופאים, קרדיולוג ורפואה פנימית

וינרה בסקין:  באמצע אפריל הבטיחו לנו אולפן

וינרה בסקין:  פונים לאולפן, מבקשים אולפן ואומרים שיש בקשות רבות בהמתנה

עודד פורר: אווה, תשאלי אותו כמה זמן ניסיון יש לו כרופא

עודד פורר:  גם היא רופאה?      

אווה אביטבול: כן

עודד פורר: אז כמה זמן ניסיון יש לכל אחד מהם?     

וינרה בסקין: (דבריו מתורגמים מרוסית ע"י אווה אביטבול)     מסנט-פטרבורג הגענו

וינרה בסקין:  יש לי ניסיון של 20 שנים בתור רופא, ולאשתי קצת פחות

אווה אביטבול: איפה אתם עובדים עכשיו?     

וינרה בסקין: (דבריו מתורגמים מרוסית ע"י אווה אביטבול)     במחסן עובדים

עודד פורר: תודה רבה

עודד פורר:  תגידי לו תודה רבה

עודד פורר:  רק כדי שתבינו, משרד האוצר, לא יודע כמה אתה בקיא בנושא בריאות, רופא עולה שמגיע עם 20 שנות ותק, כל מה שהוא צריך לעשות כדי לעבוד ברפואה, זה מבחן עברית

עודד פורר:  רופא ורופאה כאלה הגיעו למדינת ישראל בשנה האחרונה, הגיעו כ-1,000 רופאים

עודד פורר:  ב-4 השנים שקדמו, הגיעו ביחד ב-4 שנים, 1,000 רופאים

עודד פורר:  1,000 רופאים הגיעו השנה

עודד פורר:  הרופאים האלה צריכים להמתין, סדר גודל של, במקרה הזה שהוא תיאר, כחצי שנה כדי להתחיל אולפן

עודד פורר:  כדי להתחיל את האולפן, שהם יסיימו אותו ורק אז יוכלו לעשות את המבחן בעברית

עודד פורר:  האלטרנטיבות של הרופאים האלה, בעולם שבו יש מחסור ברופאים בכל מדינות העולם המערבי, הן אחרות

עודד פורר:      עכשיו, תראו מה העלויות של זה שאין לנו מורי אולפן ואין לנו לימודי עברית

עודד פורר:  יגיעו לכאן רופאים ואחיות ואחים ורופאות, ומהנדסים ומהנדסות, יגיעו לכאן, הגיעו כבר, קיבלו סל קליטה, חיים כאן איכשהו מהיד לפה, נתמכים תקופה ארוכה, עובדים במחסן או במקצוע שלא הולם את המקצוע שלהם ולא מתאים מבחינת היכולות שלהם

עודד פורר:  הם רוצים ללמוד עברית כדי להתקדם

עודד פורר:  הם אומרים שבסדר, ייקח להם כמה חודשים

עודד פורר:  והם לא נכנסים לאולפן, אין להם לימודי עברית

עודד פורר:  באיזשהו שלב תגיע הנקודה שבה הם יעברו

עודד פורר:  ואז, גם שילמנו, גם הבאנו, וגם הפסדנו

עודד פורר:      אני מדבר על זה במדינה שמספר הרופאים בה ל-1,000 נפשות, הולך ופוחת

עודד פורר:  ממדינה שבזכות העלייה בשנות ה-90, הצלחנו להיות מעל הממוצע במדד ה-OECD, אנחנו יורדים מתחת לממוצע במדד ה-OECD

עודד פורר:  40 מיליון שקלים, משרד האוצר, זה כל האירוע

עודד פורר:  עכשיו אני לא מצפה שתגיב לי כי הרי אתה תיתן לי אותן תשובות, כי עם התשובות האלה שלחו אותך

עודד פורר:  אני בסך הכול מנסה לחדור את האטימות של ממשלה שנוהגת אך ורק עם איזושהי בירוקרטיה בלי שום חזון וראייה קדימה

עודד פורר:       עכשיו, זה בסך הכול החלטה

עודד פורר:  ואני אומר עוד פעם, אם הממשלה מחליטה שהיא לא רוצה עלייה למדינת ישראל, זו גם החלטה

עודד פורר:  חבל על התקציב של משרד העלייה והקליטה, חבל על השקעות שעושים בתחום

עודד פורר:  תחליטו

עודד פורר:  אבל תחליטו, אל תספרו שאתם נתתם 500 שקלים למורה ובזה פתרתם את הבעיה

עודד פורר:  המשמעות של ההחלטה שהתקבלה כרגע בממשלת ישראל, היא צמצום במספר מורי האולפנים, כשהסיפור הזה שהראיתי פה הוא בסך הכול דוגמא לאלפים

עודד פורר:  בכל המקצועות

עודד פורר:      עכשיו, בשנה הבאה צפויים להגיע, כל הנראה, סטטיסטית, אם בשנה האחרונה הגיעו 75,000 עולים ומתוכם 1,000 רופאים, כנראה בשנה הבאה יגיעו עוד 1,000

עודד פורר:  לא חבל? לא חבל? רופאות, רופאים, אחיות, אחים

עודד פורר:  לא חבל? כמה אתם משקיעים בשביל להוסיף עוד כמה בכל מיני מקומות? אתם מקבלים פה רופאים בחינם רופא עם 20 שנות ניסיון

עודד פורר:  קרדיולוג עם 20 שנות ניסיון, בחינם

עודד פורר:  אני רוצה לסכם את הדיון, התייחסויות אחרונות

עודד פורר:  בבקשה

יאיר סמוליאנוב: אני אעשה את זה בקצרה

יאיר סמוליאנוב:  קודם כל נגעתם ב-1,200 רופאים כבוד היו"ר, אז רציך להגיד שפעם אחרונה שאני בדקתי את המספרים, זה עמד על 350 והם כבר עזבו

יאיר סמוליאנוב:  אז צריך להבין שהמספר הזה קטן וקטן, לפחות לפי הבדיקות האחרונות שאני עשיתי בהקשר הזה

עודד פורר: אגב, אחר כך מאשימים אותם שהם עוזבים

יאיר סמוליאנוב: וגם צריך להגיד שפעם אחרונה שהיינו כאן בדיון, דיברנו על שלושה-ארבעה חודשי המתנה לאולפנים, על בערך 2,600 ממתינים

יאיר סמוליאנוב:  מעוז, תקן אותי אם אני טועה, עברנו את 3,600 הממתינים, עכשיו זה מספר שמתקרב ל5000, ממה שאני מכיר

יאיר סמוליאנוב:  אז זה ממשיך הלאה

יאיר סמוליאנוב:  ולפי הערכות הסוכנות היהודית, אמורים להגיע עוד כ-50,000 עולים רק מברית המועצות לשעבר, בשנה הקרובה

יאיר סמוליאנוב:  זאת אומרת, המספרים האלה קיימים והם ממשיכים והם ימשיכו הלאה

יאיר סמוליאנוב:  אני חייב להגיד שני דברים

יאיר סמוליאנוב:  אחד, אני לא מבין את ההודעה ואת האיומים על לבוא ולעשות סכסוך עבודה

יאיר סמוליאנוב:  אנחנו מדברים על זה והיו"ר אמר את זה בהתחלה, שבועיים מעכשיו, סכסוך עבודה, אנחנו נכנסים לפסח, בכל מקרה

עודד פורר: ההסתדרות לא רוצה להכריז סכסוך עבודה

עודד פורר:  לא הבנת?     

יאיר סמוליאנוב: אני הבנתי

יאיר סמוליאנוב:  רק מצופה מהם להגיד את זה כי יש פה כמה אשמים לסיפור הזה, וכמה אנשים צריכים לקחת אחריות, ואם נזרוק אחריות, זה לא יביא לשום מקום

יאיר סמוליאנוב:  דבר אחרון שאני רוצה להגיד, אני אופטימי ואני מאמין שבסוף, באיחור קל של כמה חודשים, הדבר הזה ייפתר

יאיר סמוליאנוב:  ואני אומר, כבוד היו"ר, אנחנו נגיע אחרי זה לסוגייה נוספת שאנחנו נצטרף להתעסק איתה

יאיר סמוליאנוב:  אחרי שיהיה הסכם שכר אנחנו נצטרך לגייס את אותן עוד 100 מורות

יאיר סמוליאנוב:  אנחנו צריכים להבין כבר עכשיו איך אנחנו מתכננים את הגיוס של המורות האלה במקום לחכות להמשך

עודד פורר: תודה רבה

עודד פורר:  מאיר אסרף בבקשה

עמי אסף: אוני, ההחלטה לתקצב בסכום של 40 מיליון שקלים ואוצ'רים, היא החלטה פסולה

עמי אסף:  היא החלטה שהמשמעות שלה זה שיש כסף אבל אנחנו בוחרים לייבש את האולפנים ללימוד עברית

עמי אסף:  כמו שאמרתי, אנחנו לא נעמוד מנגד

עמי אסף:  אם החלטה כזאת, כמו שאדוני מפרש אותה, היא אכן ההחלטה שנפלה, אנחנו לא נסכים איתה

עמי אסף:  הנושא הזה הוא נושא, ואני אומר את זה לשר האוצר, בצלאל סמוטריץ', ואני יודע שהוא לא פוסט-ציוני, לייבש את האולפנים לימוד עברית זה כמו לומר לעולים לא להגיע לכאן יותר ואני משוכנע שזו לא המדיניות של הממשלה

עמי אסף:  ואם זו כן המדינית של הממשלה, לפחות שיעדכנו, כמו שאדוני אמר

עמי אסף:  אותנו מעניין אבל, עם כל הכבוד למדינות של הממשלה, מעניין אותנו רק דבר אחד

עמי אסף:  מעניין אותנו השכר של המורים ללימוד עברית

עמי אסף:  זה הדבר היחיד שנמצא כרגע על השולחן

עודד פורר: מה עשיתם בשביל זה, מאיר?     

עמי אסף: הדרישות שלנו הושמעו

עמי אסף:  ישיבה פה נציגה של הממונה על השכר שאמרה, למרות שאני שמעתי במו אוזניי, שהייתה שיחה עם סגן הממונה על השכר, לגבי הסכם עם הורים לאולפנים ללימוד עברית

עמי אסף:  שמענו כאן את נציג משרד החינוך שהודה שרק עכשיו נערכו והגיעו להסכמות עם עצמם

עמי אסף:  עכשיו, בשלה העת להיפגש ולקדם משא ומתן

עודד פורר: תודה רבה

עודד פורר:  רונן, בבקשה

רונן הופמן: כן, תודה

רונן הופמן:  אני רק אגיד ששוב אני חושב שההזדמנות היא כאן

רונן הופמן:  מה שכבר אנחנו עשינו "נפש בנפש" ביחד עם האגף לחינוך למבוגרים ומשרד הקליטה, האולפן המקצוע שעשינו לרופאים טרום עלייה, היה הצלחה מסחררת ואנחנו לא מצליחים לשחזר אותה

רונן הופמן:  עשינו פיילוט, עשינו סקר, היה מוצלח ובעלות של משכורת של מורה שיושבת בחדר, עשינו ל-25 רופאים, שכולם כבר עובדים פה בארץ

רונן הופמן:  ואני אומר יותר מזה, אנחנו לצערנו, ואני חייב להגיד, אני קצת פחות אופטימי מיאיר, הלוואי, אבל אנחנו כבר מתחילים לקדם עבור העולים מצפון אמריקה, אולפן פרטי על חשבונם, טרום עלייה

רונן הופמן:  כי אנחנו אומרים להם "חבל, אתם תגיעו לפה ולא תוכלו להשתלב"

רונן הופמן:  זה פשוט עצוב

עודד פורר: תודה רבה, אני רוצה לסכם את הדיון

מעוז ביגון: מה שאמר עכשיו רונן, חשוב להגיד שהפיתוח של אולפן עם טרמינולוגיה לרופאים ולמהנדסים וכולה, אצלנו הכול כבר מפותח עם תוכניות מסודרת, וחבל

מעוז ביגון:  אם יהיו לנו מורים, יהיה לנו מענה לתת, עוד שם לפני שהם עולים לארץ

עודד פורר: תודה רבה

עודד פורר:  אני, בצער, רוצה לסכם את הדיון

עודד פורר:  מהדיון עולה באופן ברור שהמדיניות הנוכחית של ממשלת ישראל, היא לסגור את האולפנים ללימוד עברית

עודד פורר:  אין שום מסקנה אחרת שאני יכול להגיע אליה, אחרי חודשיים וחצי שאני מנהל את הוועדה הזאת, שבהם עשיתי כל מאמץ כדי להוביל למשא ומתן אמיתי בין מורי האולפנים לבין הממשלה, כדי לסגור הסכם שכר על 500 מורים בהיקף של סדר גודל 40 מיליון שקלים, פלוס-מינוס

עודד פורר:  בנושא הזה, העובדה שבמשלה ממשיכים לזוז מצד לצד, אנחנו נמצאים בחודש מרץ, המשמעות של ההחלטה הוא צמצום המורים באולפנים בה בעת שישראל נמצאת בגל העלייה הכי גדול שידעה ב-20 השנים האחרונות

עודד פורר:      הנקודה הזו, היא פאול ענק של הממשלה

עודד פורר:  את המחיר על זה מדינת ישראל תשלם בשנים הקרובות

עודד פורר:  המדינה כבר משלמת, כבר מפסידה

עודד פורר:  350 רופאים, אם הנתונים נכונים, אני לא יודע, זה לא משנה, גם רופא אחד שהגיע והפסדנו אותו חזרה, מדובר בהפסד שהוא הרבה מעבר למה שהשקענו

עודד פורר:  מדינת ישראל, כדי להכשיר רופא, כדי להכשיר רופא, משקיעה סדר גודל של מיליון שקלים

עודד פורר:  אלה סדרי הגודל של הכשרת רופא במדינת ישראל

עודד פורר:  לימודי הרפואה מסובסדים על ידי הממשלה, בהרבה מאוד כסף

עודד פורר:  אנחנו נמצאים במחסור של רופאים, וכשבאים לכאן רופאים עם ניסיון ועם ידע, שכל מה שצריך לעשות זה ללמד אותם עברית, שזו השקעה בסדר גודל של כמה אלפי שקלים לעולה, מדינת ישראל מחליטה לא לבחור לעשות את זה

עודד פורר:  בעיניי, שערורייה שאין כדוגמתה

עודד פורר:      ולכן, ככל שלא יהיה הסכם שכר עד סוף החודש, זאת המשמעות

עודד פורר:  שלא תטעו

עודד פורר:  המורות והמורים לא ימתינו

עודד פורר:  ואם אנחנו נמצא את עצמנו עם עשרה אחוזים פחות כוח הוראה באולפנים, המשמעות היא שבמקום ללמד 20,000 או 24,000 עולים, נלמד כנראה עשרה אחוזים פחות

עודד פורר:  ובתקופה של עלייה, דווקא בעלייה אנחנו מצמצמים

עודד פורר:  ההיגיון לא ברור

עודד פורר:  בה בעת, עדיין יש דברים שאני חושב, משרדי הממשלה, שלא תלויים באוצר, יכולים לעשות

עודד פורר:  פתרון לכ-1,000 בהשקעה של שני מיליון שקלים, השקעה שהיא באמת לא גדולה

עודד פורר:       אני קורא מכאן, ואני מבקש להעביר את המסר הזה לאגף התקציבים שלך, ושאת תעבירי את המסר לאגף התקציבים של משרד העלייה והלקיטה

עודד פורר:  מיזם משותף, שליש משרד החינוך, שליש משרד העלייה והלקיטה, שליש הסוכנות היהודית

עודד פורר:  גם הסוכנות היהודית תדע למצוא את השליש

עודד פורר:  תמצאו את הפתרון, קודם כל ל-2,000

עודד פורר:  אני אבקש תשובה בדיון המעקב שאני אעשה בשבוע הבא, גם על זה

עודד פורר:  אז כל אחד, שיחזרו לבית שלו, ויחזור עם תשובה

עודד פורר:  גם "לא", זו תשובה

עודד פורר:  אבל תחזרו עם תשובה, אל תחזרו עם סיפור

עודד פורר:  לא יודע אם שמתם לב, אני חסר סבלנות לסיפורים

עודד פורר:  תחזרו עם תשובה, כן או לא

עודד פורר:  כן נותנים או לא נותנים

עודד פורר:      אני מבקש מהסתדרות המורים, ככל שאתם חושבים שהדבר הזה חשוב, ואתם מייצגים את המורים, תדאגו לעשות את זה כדי שיהיה משא ומתן רציני כבר בשבוע הקרוב

עודד פורר:  אנחנו נקיים ישיבת מעקב בשבוע הבא בנושא

עודד פורר:  עד כאן, הישיבה הזו נעולה